Verkmenntaskóli Austurlands leggur áherslu á að tryggja að öll vinnsla persónuupplýsinga sé í samræmi við ákvæði laga nr. 90 / 2018 um persónuvernd og vinnslu persónuupplýsinga . Verkmenntaskóli Austurlands er ábyrgðaraðili að vinnslu persónuupplýsinga sem fer fram af hálfu skólans . Markmið persónuverndarstefnunnar er að auðvelda einstaklingum að átta sig á hvaða upplýsingum skólinn safnar , hvers vegna og hvað er gert við þær . Mikilvægt er að hinn skráði geti gert sér grein fyrir því hver réttur sinn er varðandi persónuupplýsingar og hvert hann getur leitað óski hann eftir upplýsingum um sig eða telur á sér brotið . Skólinn er staðsettur að Mýrargötu 10 í Neskaupstað en einnig er hægt að hafa samband í síma 477 1620 eða senda á netfangið va@va.is . Hvað eru persónuupplýsingar ? Persónuupplýsingar eru hvers kyns upplýsingar um persónugreindan eða persónugreinanlegan einstakling , þ.e. upplýsingar sem á einhvern hátt gera skráðan einstakling persónugreinanlegan . Persónuupplýsingar og vinnsla þeirra Þær persónuupplýsingar sem skráðar eru í Verkmenntaskóla Austurlands hafa allar lagalegan eða þjónustulegan tilgang . Skólinn starfar eftir lögum nr. 92 / 2008 um framhaldsskóla . Persónuupplýsingar er varða nemendur eru allar til þess gerðar að veita nemendum þá þjónustu er þeir hafa lagalegan rétt til . Skólinn vinnur persónuupplýsingar í samræmi við meginreglur persónuverndar , tekur mið af nauðsyn skráningar í samræmi við tilgang vinnslunnar . Verkmenntaskóli Austurlands mun gera allt sem í hans valdi er til að tryggja að farið verði með ýtrustu gætni með persónuupplýsingar í skólanum og að meðferð þeirra sé í samræmi við lög og reglur . Starfsmenn Verkmenntaskóla Austurlands eru bundnir þagnareið og ber skylda til að fara með persónuupplýsingar samkvæmt lögum og reglum . Við höfum sett okkur nokkrar grundvallarreglur [ VG 1 ] sem stjórna því hvernig við meðhöndlum þínar persónulegar upplýsingar sem skulu vera : Meðhöndlaðar af trúnaði og tryggðar gegn óheimilum breytingum Vera skráðar í sérstökum tilgangi og ekki síðar notaðar í öðrum óskyldum tilgangi Vistaðar eins lengi og þörf er á eða lög gera kröfur um Uppfærðar og aðgengilegar Persónuupplýsingar séu aðeins notaðar í upprunalegum tilgangi og eru ekki afhentar öðrum nema að beiðni hlutaðeigandi , með ótvíræðu samþykki hans eða að skólanum beri lagaleg skylda til afhendingar . Hvaða persónuupplýsingar skráir eða geymir Verkmenntaskóli Austurlands ? Til þess að gegna skyldum sínum og geta boðið nemendum skólans sem besta þjónustu þurfum við að skrá og meðhöndla persónulegar upplýsingar um nemendur bæði rafrænt og á pappír . Aðgengi að rafrænum kerfum sem persónuupplýsingar eru skráðar í er stýrt með persónulegum aðgangi hvers starfsmanns sem starfs síns vegna þurfa aðgengi að þeim , s.s. skólastjórnendur , kennarar , námsráðgjafar og aðrir starfsmenn . Ekki hafa allir aðilar sama aðgang að upplýsingum , heldur aðeins aðgang að þeim upplýsingum sem aðilar þurfa til að geta sinnt þjónustu við nemendur . Dæmi um persónuupplýsingar sem skráðar eru í Verkmenntaskóla Austurlands og eru notaðar í ofangreindum tilgangi : Grunnupplýsingar um nemendur , s.s. nöfn , kennitölur , heimilisföng , netföng og símanúmer . Upplýsingar um samskipti við nemendur og forráðamenn þeirra . Ljósmyndir . Grunnupplýsingar um starfsmenn . Umsóknir um starf , þar með talið tengiliðaupplýsingar , ferilskrá , kynningarbréf , upplýsingar um menntun o.s.frv . Hvaðan koma upplýsingarnar ? Nemenda og kennsluumsjónarkerfi Upplýsingarnar koma frá nemanda sjálfum , forráðamanni hans , skólastjóra , kennara , námsráðgjafa eða öðrum starfsmönnum skólans sem til þess hafa heimild . Ef tölvupóstur er sendur til starfsmanns Verkmenntaskóla Austurlands varðveitist hann í tölvpóstkerfi skólans og / eða skjalakerfi eftir því sem við á . Myndir Mynd til birtinga á auglýsingaefni skólans , á heimsíðu hans eða á samfélagsmiðlum á vegum hans er aðeins birt að fyrirfram óyggjandi heimild frá nemanda og ( ef við á ) forráðamanni hans . Enda skal á jafn auðveldan hátt og heimildin var veitt vera hægt að draga hana til baka . Ætíð skal orðið við beiðni nemanda eða ( ef við á ) forráðamanni hans um að fjarlægja mynd af heimasíðu eða samfélagsmiðlum á vegum skólans . Undanþága frá kröfum um heimild til myndbirtinga er þegar hópmynd er tekin í skólanum eða á atburðum honum tengdum og enginn einn er fókus myndarinnar . Nemandi og / eða ( ef við á ) forráðamaður hans getur þó farið fram á að slíkar myndir verði fjarlægðar af vef skólans eða samfélagsmiðum á hans vegum án þess að gefa upp ástæðu þess . Afhending upplýsinga til þriðja aðila Verkmenntaskóli Austurlands afhendir ekki þriðja aðila persónuupplýsingar nema skólanum beri lagaleg skylda til þess , einstaklingur hafi sérstaklega óskað eftir því eða hafi fyrirfram gefið óyggjandi samþykki fyrir því . Slíkt samþykki er hægt að afturkalla á eins auðveldan hátt og samþykkið var gefið . Einstaklingur getur farið fram á að ónauðsynlegum upplýsingum um hann verði eytt en þó ekki þeim gögnum sem skólanum ber skylda til að varðveita samkvæmt lögum nr. 77 / 2014 eða eyðing upplýsinganna brjóti á einhvern hátt á rétti annarrar persónu til persónuverndar . Þegar einstaklingur fer fram á að fá upplýsingar sem skráðar eru um hann skal beiðnin vera skrifleg og vera viðkomandi að kostnaðarlausu . Umsóknina skal senda á netfangið personuvernd@va.is Persónuverndarfulltrúi Hjá Verkmenntaskóla Austurlands er starfandi persónuverndarfulltrúi sem hefur það hlutverk að að upplýsa starfsmenn um þeirra um skyldur samkvæmt persónuverndarlögum , sinna þjálfun starfsfólks , framkvæma úttektir , veita ráðgjöf og vera til staðar komi upp álitaefni á sviði persónuverndar . Persónuverndarfulltrúi tekur jafnframt á móti fyrirspurnum og beiðnum frá þeim einstaklingum sem verið er að vinna með upplýsingar um . Þá skal persónuverndarfulltrúinn vera tengiliður við Persónuvernd og vinna með henni , sem og fylgjast með því að farið sé að persónuverndarlögum . Persónuverndarfulltrúi er Viðar Guðmundsson ( vidar@va.is ) . Eftirlitsaðili Persónuvernd annast eftirlit með framkvæmd laga um persónuvernd , reglugerða og sérákvæða í lögum sem fjalla um vinnslu persónuupplýsinga . Sérhver skráður einstaklingur eða fulltrúi hans hefur rétt til að leggja fram kvörtun hjá Persónuvernd ef hann telur að vinnsla persónuupplýsinga um hann brjóti í bága við lög eða reglugerð . Persónuvernd úrskurðar um hvort brot hafi átt sér stað .